b"\n_START_ARTICLE_\nHano (indijansko pleme)\n_START_PARAGRAPH_\nHano, pleme Tewa Indijancev ter istoimenski pueblo na Prvi Mesi (First Mesa) v Arizoni. Utemeljili so ga okrog 1700 blizu Walpija Indijanci Tewa s podro\xc4\x8dja pri Abiquiua iz Nove Mehike, odnosno iz Galisteo Basina, ju\xc5\xbeno od Santa Feja. Do izseljevanja Tewa je pri\xc5\xa1lo po pueblanski vstaji 1680-92 in 1696. Predniki Hanov iz bazena Galisteo so se najprej preselili blizu Santa Cruza. Ko so 1696 ubili dva katoli\xc5\xa1ka duhovnika in za\xc5\xbegali cerkev, so zapustili svoj pueblo Tsanwari in od\xc5\xa1li v Arizono, med 'Miroljubne' (Hopije). V novi domovini so ti Indijanci ohranili svoj jezik; s seboj so prinesli svoje nove obi\xc4\x8daje i obrede. Znani so po izdelavi kakovostne keramike. \xc5\xa0tejejo \xc4\x8dez 300 ljudi."